Държавен вестник, бр. 25, 2018 г., стр. 49

БРОЙ  25	
Д Ъ Р Ж А В Е Н  В Е С Т Н И К 	
СТР.  49  
настоящия протокол, който има същата 
сила и същата стойност, както ако неговите 
разпоредби бяха включени в самия текст на 
Споразумението за услугите по пощенските 
плащания, и го подписаха в един екземпляр, 
който е депозиран пред Генералния директор 
на Международното бюро. Международното 
бюро на Всемирния пощенски съюз ще предаде 
копие от него на всяка една страна.
Изготвен в Истанбул на 6 октомври 2016 г.
2769
МИНИСТЕРСТВО
НА ВЪТРЕШНИТЕ РАБОТИ
НАРЕДБА № 8121з-238 
от 6 март 2018 г.
за условията и реда за достъп на хората със 
слухови или говорни увреждания до единния 
европейски номер за спешни повиквания 112
Раздел I
Общи положения
Чл. 1. С тази наредба се определят ус­
ловията и редът за достъп на хората със 
слухови или говорни увреждания до единния 
европейски номер за спешни повиквания 112 
(ЕЕН 112).
Чл. 2. По реда на тази наредба на хората 
със слухови или говорни увреждания се осигу­
рява непрекъснат, бърз и безплатен достъп до 
Националната система за спешни повиквания 
с единен европейски номер 112 за получаване 
на помощ при спешни случаи с цел защита 
на живота, здравето, сигурността и имуще­
ството им от службите за спешно реагиране 
чрез негласова комуникация.
Раздел II
Условия за достъп
Чл. 3. Достъпът на хората със слухови или 
говорни увреждания до ЕЕН 112, наричани 
по нататък „потребители“, се осигурява при 
наличието на:
1. валидно експертно решение, определящо 
статуса им като лица със слухови или говорни 
увреждания;
2. регистрирани на тяхно име мобилен 
телефонен номер и e-mail адрес;
3. техническо устройство, позволяващо 
използването на специално потребителско 
приложение за достъп;
4. достъп до интернет.
Чл. 4. (1) Достъп до ЕЕН 112 се осигурява 
на потребител с активиран профил в специал­
но потребителско приложение, достъпно през 
интернет, осигуряващо връзка с оператор на 
ЕЕН 112 чрез негласова комуникация през 
съответното техническо устройство.
(2) При предоставяне на услугата „достъп 
до интернет“ предприятията, предоставящи 
електронни съобщителни услуги, осигуряват 
на потребителите безплатен достъп до ЕЕН 
112 при спазване на условията за ползване 
на услугата.
(3) Дирекция „Национална система 112“ –  
МВР (ДНС 112 – МВР), и предприятията, 
предоставящи електронни съобщителни 
услуги, съгласуват техническите условия за 
осигуряването на безплатния достъп по ал. 2.
(4) Активирането на профила на потребите­
ля се извършва от системния администратор 
в ДНС 112 – МВР.
Раздел IІІ
Ред за достъп
Чл. 5. Ползването на специалното по­
требителско приложение е възможно след 
регистрация на потребителя.
Чл. 6. (1) Регистрацията на потребител се 
осъществява чрез интернет през активираното 
специално потребителско приложение, инста­
лирано на мобилно техническо устройство, 
или чрез уеб базирано приложение, достъпно 
от стационарно техническо устройство през 
уеб сайта на ДНС 112 – МВР.
(2) Потребителят попълва необходимите 
данни в регистрационната форма, с която се 
създава профил за достъп, и изпраща заявка.
(3) След регистрацията потребителят по­
лучава на посочения от него електронен 
адрес съобщение, че заявката е в процес на 
обработка.
(4) Заявката се разглежда в срок до 7 дни 
от получаването є.
(5) В срока по ал. 4 при одобрение потре­
бителят получава код за достъп на същия 
електронен адрес, а при отказ получава съ­
общение на посочения от него електронен 
адрес, указващо причините.
Допълнителна разпоредба
§ 1. По смисъла на тази наредба:
1. „Хора със слухови или говорни увреж­
дания“ са лица с трайни увреждания, които в 
резултат на загуба на слуха и/или увреждане 
на способността за говор имат трайно нама­
лени възможности да изпълняват дейности 
по начин и в степен, възможни за здравия 
човек, установени от органите на медицин­
ската експертиза.
2. „Техническо устройство“ е смартфон, 
таблет, компютър или друго устройство, 
позволяващо активиране на специално по­
требителско приложение за достъп.
Заключителни разпоредби
§ 2. Наредбата се издава на основание 
чл. 23, ал. 2 от Закона за Националната сис­
тема за спешни повиквания с единен евро­
пейски номер 112.
§ 3. Наредбата влиза в сила от 1 август 
2018 г.
Министър: 
Валентин Радев
2676